Bendra informacija

· Sertifikatai išduodami visam komplektui, komplektą sudarančius įrenginius naudojant kartu. 

· Prieš pristatant įrangą matavimams iš jos turi būti fiziškai išimta/atjungta visa bevielio ryšio įranga (Wi-Fi, BlueTooth ir pan.). Įranga su šiais moduliais nematuojama.

· Jei užsakovui pakanka 2 TEMPEST zonos įrangos, prašome apie tai informuoti iš anksto (pagreitina matavimų eigą).

· Naują įrangą patikrinti prieš vežant: ar įsijungia; ar dirba; ar instaliuota sistema; ar nuimti slaptažodžiai; ar nepalikti belaidžiai moduliai.

Kompiuteriai
· Asmeninio kompiuterio (PC) komplektą sudaro: kompiuteris, monitorius (su vaizdo kabeliu), klaviatūra ir pelė. Visa kita – priedai, kurie gali būti testuojami ir sertifikuojami atskirai.
· Esant galimybei, prašome nevežti kompiuterių su įslaptintais standžiaisiais diskais.

· Pateikiant kompiuterius su standžiuoju disku kartu turi būti pridedamas vartotojo prisijungimo vardas ir slaptažodis, jei toks reikalingas prisijungti.
· BitLocker – IŠJUNGTAS arba suteikiant laikiną prieigą.
· Jei naudojama laikina operacinė sistema (OS), pageidautina, kad ji būtų tokia pati kaip ir būsimoji darbinė OS (pvz. Windows, Linux ar kt.).

· Kompiuteryje turi būti veikiantis tekstinis redaktorius (word, notepad ar kt.).

· Jei darbui su kompiuteriu planuojama naudoti išorines kolonėles, ausines, pelę, klaviatūrą, mikrofoną, integruotą vaizdo kamerą ar kitokius periferinius įrenginius, būtina apie tai pranešti iš anksto. Priešingu atveju sertifikatai išduodami su sąlyga, jog šie įrenginiai nebus naudojami.
· Jeigu darbui reikalingas garsas monitoriuje, apie tai pranešti iš anksto ir pateikti kabelius, reikalingus monitoriaus garso įvadui.
· Sisteminiam blokui turint išimamus standžiuosius diskus, įrangą galima pristatyti be diskų. Tokiu atveju sisteminis blokas turi turėti CD/DVD leistuvą ir atrakintą (be slaptažodžio) BIOS sistemą. BIOS slaptažodis gali būti pateikiamas kartu su įranga.
Tinklo įranga

· Visa pristatoma tinklo įranga turi būti tinkamai sukonfigūruota darbui. Su įranga prašome nurodyti bent vieną galiojantį portą su IP adresu (gali būti kitoks negu įprastai naudojamas).

· Tinklo įranga pateikiama kartu su kita įranga turi būti sukomutuota ir veikianti. Taip pat turi būti pateikta jungimo (komutavimo) schema.

Serveriai

· Jeigu nuolatiniam darbui su serveriais bus naudojamas monitorius, klaviatūra ar pelė, visa įranga laikoma komplektu ir matavimai turi būti atliekami kartu.

IP telefonai

· Telefonų matavimams reikalinga pateikti komutatorių (Call Manager) paruoštą darbui su matuojamais telefonais.
Spausdintuvai ir daugiafunkciai įrenginiai
· Spausdintuvų ir daugiafunkcių įrenginių matavimams privaloma pateikti tinkamo formato popierių (A4, A3).
· Būtina informuoti apie būdą, kaip spausdintuvas bus prijungtas prie darbo vietos (USB, LAN ar kt.).
Projektoriai, TV
· Kartu su įrenginiu turi būti pristatomas ir jo prijungimui prie darbo vietos naudojamas vaizdo kabelis (DP, HDMI, DVI, VGA), kitų kabelių naudoti nebus leidžiama.

· Kartu su projektoriumi turi būti pristatomas ir įrenginys prie, kurio jį galima būtų prijungti (pvz. nešiojamas kompiuteris).

Nestandartinė įranga

       Dėl nestandartinės įrangos matavimų, prašome iš anksto derinti su NKSC TEMPEST skyriumi.
